Moti ekstrem: çfarë premton e ardhmja
Kombinohen ngrohja globale dhe El Ninjo duke krijuar kështu një mot ekstrem në mbarë botën
Që nga Amerika dhe deri në Britaninë e veriut, furtuna të rënda dhe përmbytje, kanë shkaktuar rrënim. Drejtori i metereologjisë në “Weather Underground”, një shërbim amerikan i lajmeve për motin, thotë se ngrohja globale është një ndër shkaqet, pasi ka ngrohur oqeanet dhe dërgon më shumë ujë të avulluar në atmosferë, duke krijuar më shumë nxehtësi: Temperaturat globale janë rritur prej disa vitesh, por në dhjetor 2015, ato përkuan me fillimin e një El Ninjo tepër të fortë, që krijon ngrohje periodike të Oqeanit Paqësor. Disa vëzhgues thonë se kombinimi i ngrohjes globale me El Ninjon mund të ketë shkaktuar ngritjen e temperaturave mbi pikën e ngrirjes në Polin e Veriut gjatë muajit dhjetor, gjë që ka ndodhur vetëm tre herë që nga viti 1948. Robert Fanney është autor i një blogu shumë popullor në SHBA për çështjet e mjedisit. Ai i tha Zërit të Amerikës se vala e të ngrohtit nga Arktiku shkaktohet realisht nga shkrirja e akujve në det që krijon efekte të tilla: Arinjtë polarë jetojnë dhe bëjnë gjueti në hapësira akulli që po zvogëlohen. Organizata amerikano-kanadeze “Polar Bears International” i është dedikuar ruajtjes së arinjve polarë, numrat e të cilëve po bien. Steven Amstrup thotë se do të vazhdojë zhdukja e kafshëve edhe nëse komuniteti ndërkombëtar e kufizon ngrohjen globale në dy gradë celcius, siç u ra dakord në konferecën e klimës në Paris: Vëzhguesit e klimës thonë se gjatë 2016-ës mund të ketë më shumë viktima në njerëz për shkak të motit ekstrem, ndërkohë që ngrohja globale dhe El Ninjo do të vazhdojnë të ushqejnë njëri-tjetrin në muajt në vazhdim.